text: 11 ¿Imanötaq Jesus imatapis alli pensëkur ruraq? Kimallata rikärishun. Juk kaq, Parlanampaqmi alleqraq pensaq. Shumaq yachatsikuptinmi wiyaqninkunaqa espantakuyaq (Mateu 7:28; Lücas 4:22). Jina, Diospa Palabranta alleq leyirmi, cada cäsuchö alli utilisëta yachaq (Mateu 4:4, 7, 10; 12:1-5; Lücas 4:16-21). Jinamampis, yachatsikurninqa nunakunapa shonqunmanmi chëta procuraq. Tantiyarinapaq, kawariramurmi, Jesusqa discïpulunkunawan parlarqan y pëpaq profecïakuna parlanqanta entienditsirqan. Tsëmi discïpulunkunaqa alläpa kushikur kënö niyarqan: "Jesus captinchi, nänichoqa shonquntsic allapa cushicorqon" (Lücas 24:27, 32).